Παγκόσμιο πρωτάθλημα Φόρμουλα 1 (2015)

Το **Παγκόσμιο Πρωτάθλημα Φόρμουλα 1 του 2015** είναι το 66ο που διοργάνωσε η FIA. Ξεκίνησε την 25η Μαρτίου στη Μελβούρνη της Αυστραλίας και ολοκληρώθηκε την 28η Νοεμβρίου στο Άμπου Ντάμπι. Αρχικά είχαν προγραμματιστεί να γίνουν 20 γκραν πρι, αλλά στις 20 Μαρτίου ανακοινώθηκε πως το Γκραν Πρι της Γερμανίας ματαιώνεται επειδή δεν μπορεί να το φιλοξενήσει η πίστα στη Νυρεμβέργη, στην οποία θα γινόταν βάσει συμφωνίας αντί της πίστας στο Χοκενχάιμ που αντιμετώπιζε οικονομικά παροβλήματα, λόγω των επίσης πολύ σοβαρών οικονομικών προβλημάτων που αντιμετωπίζει. Όπως είπε ο διευθυντής της πίστας στις 17 Μαρτίου, δεν είναι σε θέση να φιλοξενήσει τον αγώνα επί δυο συνεχόμμενες χρονιές. Έτσι τα γκραν πρι που έγιναν ήταν 19, όπως ακριβώς και τις δυο προηγούμενες χρονιές.

Ο Λιούις Χάμιλτον ξεκίνησε την σαιζόν προσπαθώντας να υπερασπιστεί τον τίτλο του, ενώ η ομάδα της Mercedes ήταν αυτή που υπερασπίστηκε τον τίτλο των κατασκευαστών.

## Ομάδες και Οδηγοί
Οι ακόλουθες ομάδες δήλωσαν συμμετοχή για το Παγκόσμιο Πρωτάθλημα 2015.

**‡**&nbsp;- Ο Γουίλ Στίβενς και ο Ρομπέρτο Μέρχι είχαν εγγραφεί για τον πρώτο γύρο στην Αυστραλία και τόσο οι ίδιοι όσο και η *Marussia* έδωσαν παρόν αλλά δεν αγωνίστηκαν, διότι η ομάδα δεν ήταν σε θέση να ολοκληρώσει εγκαίρως τα μονοθέσιά τους για τον αγώνα.

### Αλλαγές στις Ομάδες
200px|μικρογραφία|δεξιά|McLaren MP4-30 (Honda RA615H Hybrid)
* Η Honda επιστρέφει στην Φόρμουλα 1, ως προμηθευτής κινητήρων, παρέχοντας στην McLaren τον κινητήρα V6 και νέο πακέτο με σύστημα ανάκτησης ενέργειας, με την McLaren ουσιαστικά να τελειώνει μία 20ετή συνεργασία με την Mercedes.
* Η Lotus θα αλλάξει προμηθευτή κινητήρα, τελειώνοντας την συνεργασία της με την Renault και αρχίζοντας μία νέα με την Mercedes.
* Μετά το Ρωσικό Γκραν Πρι, η Marussia λόγω οικονομικών προβλημάτων απουσίασε από τα τρία τελευταία Γκραν Πρι και ενώ στην αρχή η ομάδα είχε εμφανιστεί στην προσωρινή λίστα συμμετεχόντων για το 2015 με την επωνυμία "Manor F1", τελικά τον Νοέμβριο του 2014, οι διαχειριστές ανακοίνωσαν ότι η ομάδα θα σταματήσει την δραστηριότητά της και θα κλείσει. Τον Δεκέμβριο του 2014 ανακοίνωσε πως οι ομάδα θα μπει σε δημοπρασία. Τελικά τον Φεβρουάριο του 2015 η ιδιοκτήτες της ομάδας ήρθαν σε συμφωνία με υποψήφιους επενδυτές και έτσι η ομάδα έδωσε κανονικά το παρόν στο νέο Πρωτάθλημα.
* Τα περουσιακά στοιχεία της ομάδας της Caterham, θα τεθούν σε δημοπρασία από τους ιδιοκτήτες της ομάδας. Η ημερομηνία της δημοπρασίας έχει οριστεί λίγες μόλις μέρες πριν τον εναρκτήριο αγώνα, της νέας σαιζόν, έτσι δεν συμπεριλήφθηκε στη λίστα με τους υποψηφίους.

### Αλλαγές στους Οδηγούς
#### Ήρθαν στην Φόρμουλα 1
200px|μικρογραφία|δεξιά|Ο Μαξ Φερστάπεν γίνεται ο νεότερος οδηγός στην ιστορία της Φόρμουλα 1
* Η Toro Roso ανανεώνει το οδηγικό της δίδυμο, παίρνοντας τους Κάρλος Σάινθ Τζούνιορ και Μαξ Φερστάπεν, ο οποίος θα γίνει ο νεότερος οδηγός στην ιστορία της Φόρμουλα 1.
* Ο πρώην αναπληρωτής οδηγός της Wiliams, Φελίπε Νασρ, θα κάνει το ντεμπούτο της στη Φόρμουλα 1, με την ομάδα της Sauber.
* Ο Γουίλ Στίβενς εντάχθηκε στην Marussia, για την πρώτη του πλήρη σαιζόν στη Φόρμουλα 1. Είχε οδηγήσει στον τελευταίο αγώνα της προηγούμενης σαιζόν με την ομάδα της Caterham.

#### Αλλάζουν Ομάδα
* Ο Φερνάντο Αλόνσο επιστρέφει στην McLaren, έπειτα από επτά χρόνια.
* Ο Σεμπάστιαν Φέτελ, ύστερα από πέντε χρόνια στην ομάδα της Red Bull, αλλάζει ομάδα και εντάσσεται στην Ferrari, στη θέση του Αλόνσο.
* Ο Ντανιίλ Κβίατ προβιβάστηκε στην ομάδα της Red Bull ως αντικαταστάτης του Σεμπάστιαν Φέτελ.
* Ο Μάρκους Έρικσον άφησε την Caterham, στο τέλος του 2014, και εντάχθηκε στην Sauber.

#### Εγκαταλείπουν την Φόρμουλα 1
* Οι Εστέμπαν Γκουτιέρες και Άντριαν Σούτιλ έχασαν τις θέσεις τους στην Sauber. Ο Γκουτιέρες στη συνέχεια μετακόμισε στη Ferrari για να γίνει αναπληρωτής οδηγός.
* Ο Ζαν-Ερίκ Βερν άφησε την Toro Roso για να συμμετάσχει στην Φόρμουλα Ε, ενώ παράλληλα θα βρίσκεται και σαν αναπληρωτής οδηγός στην Ferrari.
* Ο Κέβιν Μάγκνουσεν υποβιβάστηκε σε αναπληρωτή οδηγό της ομάδας της McLaren.
* Ο Καμούι Κομπαγιάσι άφησε την Φόρμουλα 1 για να αγωνιστεί στην Super Formula της Ιαπωνίας.
* Ο Μαξ Τσίλτον άφησε την Φόρμουλα 1 για να αγωνιστεί στη FIA World Endurance Championship.

## Πρόγραμμα
Τα 19 Γκραν Πρι που προγραμματίστηκαν να διεξαχθούν το 2015 ήταν τα ακόλουθα:

### Αλλαγές στο Πρόγραμμα
* Το Γερμανικό Γκραν Πρι ματαιώθηκε και δε θα πραγματοποιηθέι το 2015.
* Μετά το 1992 το Μεξικανικό Γραν Πρι έχει προγραμματιστεί να επιστρέψει στην Φόρμουλα 1. Τελικά, ο αγώνας προγραμματίστηκε για την 1η Νοεμβρίου 2015 στην Πόλη του Μεξικό.
* Υπήρξαν σκέψεις για να επανέλθει το Γκραν Πρι της Κορέας, η οποία φιλοξενούσε τη Φόρμουλα 1 από το 2010 ως το 2013. Τελικά όμως αποφασίστηκε πως το Γκραν Πρι της Κορέας δεν θα επιστρέψει στο καλεντάρι το 2015.

## Αλλαγές Κανονισμών

### Τεχνικοί Κανόνες
* Ο αριθμός των μονάδων ισχύος που επιτρέπεται να χρησιμοποιήσει ένας οδηγός μειώνονται από πέντε που ήταν το 2014 σε τέσσερις το 2015.
* Οι κανόνες σχετικά με το σύστημα σημείων εμπορίου για την ανάπτυξη των κινητήρων που εισήχθησαν το 2014 θα αλλάξει, επιτρέποντας στους κατασκευαστές να εκτελούν το μισό των βελτιώσεων που μπορούσαν να κάνουν το 2014. Η ανάπτυξη θα ξανά υποδιπλασιαστεί το 2016.
* Μετά τις αντιδράσεις σχετικά με τις "άσχημες" μύτες των μονοθέσιων η FIA τροποποίησε τους κανόνες σχετικά με τις μύτες. Οι μύτες θα είναι χαμηλότερες σε σχέση με το 2014, διατηρώντας μια ελάχιστη διατομή, αλλά θα πρέπει να μειώνεται σταδιακά μέχρι ένα σημείο με ένα σταθερό γραμμικό ρυθμό. Ουσιαστικά απαγορεύει το σχήμα δακτύλου που είδαμε το 2014 για ένα πιο προοδευτικό σχήμα. Επιπλέον, ο σχεδιασμός της μύτης πρέπει να είναι συμμετρικός και συνεπής με τον κεντρικό άξονα του μονοθέσιου με αποτέλεσμα να απαγορεύονται τα πιο εξωτικά σχέδια, όπως η προσέγγιση "twin-task" που χρησιμοποιούνταν από τη Lotus στο σασί της Ε22.
* Το ελάχιστο βάρος των μονοθέσιων σε οποιαδήποτε στιγμή του αγώνα αυξήθηκε σε 702 κιλά.
* Κάθε σύστημα ανάρτησης που εξοπλίζεται στους εμπρός τροχούς θα πρέπει να τοποθετούνται με τέτοιο τρόπο έτσι ώστε η απόκριση να εφαρμόζεται μόνο στους εμπρός τροχούς.
* Κάθε σύστημα ανάρτησης που εξοπλίζεται στους πίσω τροχούς θα πρέπει να τοποθετούνται με τέτοιο τρόπο έτσι ώστε η απόκριση να εφαρμόζεται μόνο στους πίσω τροχούς.
* Οι πίνακες αντί-εισβολής και στις δύο μεριές του μονοθέσιου έχουν επεκταθεί προς τα πάνω στο χείλος του πιλοτηρίου και παράλληλα με το κεφάλι του πιλότου.

### Αγωνιστικοί Κανόνες
* Η μερική απαγόρευση των ενδοεπικοινωνιών μεταξύ των τεχνικών στα Πιτ και των οδηγών, που εφαρμόστηκε το 2014 στο Γκραν Πρι της Σιγκαπούρης, θα επεκταθεί ώστε να περιλαμβάνει γενική απαγόρευση για την ανάλλαγή δεδομένων μεταξύ της ομάδας και των οδηγών, όπως συγκεκριμένες ρυθμίσεις κατανάλωσης καυσίμου.
* Δεν θα υπάρχουν πια διπλοί βαθμοί στον τελευταίο αγώνα.
* Μετά το σοβαρό ατύχημα του Ζιλ Μπιανκί στο Ιαπωνικό Γκραν Πρι μια νέα διαδικασία με όνομα Virtual Safety Car. Αυτή η διαδικασία μπορεί να εφαρμοστεί όταν χρειάζονται διπλές κίτρινες σημαίες σε οποιοδήποτε σημείο της πίστας όπου οι αγωνιζόμενοι ή οι υπάλληλοι μπορεί να διατρέχουν κίνδυνο, αλλά οι συνθήκες δεν επιτρέπουν την είσοδο αυτοκινήτου ασφαλείας. Με τις συνθήκες της Virtual Safety Car οι οδηγοί είναι υποχρεωμένοι να μειώσουν την ταχύτητα τους στην ταχύτητα που θα αναγράφεται στα τιμόνια τους.
* Αν ένας αγώνας ανασταλεί τότε, τα μονοθέσια δεν θα παίρνουν θέση στην σειρά εκκίνησης αλλά θα σιγά σιγά θα εισέρχονται στα Πιτ. Η έξοδος των Πιτ θα είναι κλειστή και το πρώτο μονοθέσιο που θα φτάνει στα Πιτ θα φεύγει πρώτο με τα υπόλοιπα να ακολουθούν.
* Αν οποιοσδήποτε από το προσωπικό ή τίποτα από τον εξοπλισμό κάποιας ομάδας μείνει στη σειρά εκκίνησης για περισσότερα από δεκαπέντε δευτερόλεπτα από το έναυσμα για τον γύρο σχηματισμού, ο οδηγός του μονοθέσιου θα πρέπει να εκκινήσει τον αγώνα από τα Πιτ. Αν ο οδηγός δεν ακολουθήσει τον συγκεκριμένο κανονισμό τότε θα λάβει 10 δευτερόλεπτα ποινής stop-and-go.
* Η αντικατάσταση μιας ολόκληρης μονάδας ισχύος δεν θα επιφέρει πλέον ποινή. Αντιθέτως, οι ποινές θα εφαρμόζονται αθροιστικά για τα επιμέρους τμήματα της μονάδας ισχύος. Αν επιβληθεί μια τέτοια ποινή και η θέση εκκίνησης του οδηγού δεν του επιτρέπει να εκτίσει όλη την ποινή τότε το υπόλοιπο της ποινής δεν θα μεταφέρεται στον επόμενο αγώνα, αλλά θα επιβάλλεται με την μορφή χρονικής ποινής κατά τη διάρκεια του ίδιου αγώνα.
* Μαζί με την ποινή των 5 δευτερολέπτων που μπορεί να δοθεί κατά τη διάρκεια ενός προγραμματισμένου pit stop ενός οδηγού, μία νέα ποινή 10 δευτερολέπτων, θα εισαχθεί, για τον ίδιο λόγο.
* Αν ένα μονοθέσιο θεωρείται πως αφέθηκε να οδηγηθεί σε επικίνδυνη κατάσταση κατά τη διάρκεια ενός αγώνα, μια ποινή 10 δευτερολέπτων stop-and-go θα επιβληθεί στον οδηγό του συγκεκριμένου μονοθέσιου. Επιπλέον ποινή θα καταλογίζεται σε όποιον οδηγό που, κατά τη γνώμη των αγωνοδικών, συνεχίζει τον αγώνα ενώ γνωρίζει πως το μονοθέσιο είναι σε επικίνδυνη κατάσταση.
* Η διαδικασία των προκριματικών διευκρινίζεται περαιτέρω για να καλύπτει οποιοδήποτε αριθμό μονοθέσιων για την σειρά εκκίνησης. Αν υπάρχουν 24 μονοθέσια, 7 θα αποκλειστούν σε καθένα από τους 2 πρώτους προκριματικούς γύρους, αν υπάρχουν 22 μονοθέσια, 6 θα αποκλειστούν σε καθέναν από τους 2 πρώτους προκριματικούς γύρους κλπ.
* Η διαδικασία για το Αυτοκίνητο Ασφαλείας τροποποιήθηκε. Με το που περάσει το τελευταίο μονοθέσιο το αυτοκίνητο ασφαλείας, τότε αυτό θα επιστρέψει στα πιτς στον επόμενο γύρο. Είναι μία αλλαγή στην προηγούμενη το οποίο προϋπέθετε τα μονοθέσια που δεν έχουν συμπληρώσει τον γύρο να περιμένουν στο πίσω μέρος της ουράς μέχρι το αυτοκίνητο ασφαλείας να επιστρέψει στα πιτ.

## Αλλαγές οδηγών στη διάρκεια του Πρωταθλήματος
200px|μικρογραφία|δεξιά|Ο Ρομπέρτο Μέρχι με τη Μαρούσια στη Μαλαισία
Η Μάνορ-Μαρούσια αποφάσισε πως από το Γκραν Πρι Σιγκαπούρης στη θέση του Ισπανού οδηγού Ρομπέρτο Μέρχι θα τοποθετηθεί ο Αμερικανός Αλεξάντερ Ρόσι. Εξαίρεση θα αποτελέσουν τα Γκραν Πρι Ρωσίας και Άμπου Ντάμπι, στα οποία ο Ρόσι δε μπορεί να πάρει μέρος λόγω των υποχρεώσεών του στο GP2. Στα δύο αυτά Γκραν Πρι οδήγησε και πάλι ο Μέρχι.

## Νικητές ανά Αγώνα
200px|μικρογραφία|δεξιά|Ο Λιούις Χάμιλτον εκκινεί από την πρώτη θέση σε 11 Γκραν Πρι και πετυχαίνοντας 8 ταχύτερους γύρους, κατακτά 10 νίκες συνολικά

## Βαθμολογία οδηγών
Οι βαθμοί που απονέμονται στην βαθμολογούμενη δεκάδα (οι οδηγοί από τη σαιζόν αυτή δεν θα κερδίζουν διπλάσιους βαθμούς στον τελευταίο αγώνα του πρωταθλήματος):

:**†**&nbsp;- Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής

Ο Φερνάντο Αλόνσο δεν αγωνίστηκε στο Γκραν Πρι Αυστραλίας για λόγους υγείας. Την θέση του στην ομάδα της McLaren πήρε ο Κέβιν Μάγκνουσεν.

## Βαθμολογία κατασκευαστών

Η βαθμολογία για το πρωτάθλημα των κατασκευαστών είχε ως εξής:

## Παραπομπές


## Εξωτερικοί Σύνδεσμοι
*Ο επίσημος ιστότοπος της διοργάνωσης

2015
Φορμουλα 1